Den Vest-Sjællandske Avis, 1816-02-17
Oversigt af Dagens udenlandske Nyheder. De to udeblevne Poster ere endelig ankomne; den mærkvær igste Nyehed, som de medbringe, er det engelske Parlaments Aabning den 1ste Februar; da Prinds=Regenten er syg, saa aabnede en Commission af 5 Pairs begge Husene i hans Sted, og Lord Kanzleren oplæste Talerne i Overhuset, hvortil Taleren og en Deputation af Underhuset var indkaldet. Til Overhusets Medlemmer sagde han i Prinds Regentens Navn: At Hs. Kongel. Høihed tilkiendegav sin dybe Sorg over Hs. Majestæts vedvarende Upasselighed, forresten yttrede han sin Glæde over, at Freden nu hersker i hele Europa. Kongen af Frankrigs Jndsættelse paa sin Throne havde gjort en Deel Overeenskomster fornødne, som vel havde havt mange Vanskeligheder, men som ved Maadehold og Fasthed vare lykkelig overvundne. Fastlandets Nationer har nu to Gange havt Grund til at takke den Eenighed, som hersker imellem de allierede Magter for deres Befrielse; man vilde derfor indsee hvor vigtig det er, at denne Eenighed vedligeholdes; Prinds=Regenten har befalet at fremlægge for Parlamentet Afskrifter af de afsluttede Tractater og Conventioner. De allierede Magter havde været tvungne til af Tingenes overordentlige Stilling i Frankerige, at treffe Forsigtigheds Forholdsregler, som uundgaaelig ere fornødne for den almindelige Sikkerhed. Prindsen giør Regning paa Husets Medvirkning til de tagne Forholdsregler. - J Talen til Underhuset hedte det: At Hs. Kongelige Høihed havde befalet at forelægge Det Finanz-Forslagene, for det nærværende Aar. Han kunde berette, at Rigets Manufacturer, Handel og Jndkomster befinde sig i en blomstrende Tilstand; de store Understøttelser som Huset havde bevilget i 1815, havde forsynet Regieringen med Midler til at bringe Krigen til Ende paa en saa ærefuld Maade. Prinds=Regenten beklagede den tunge Byrde, som de havde voldet Folket, og han lod erklære sin Beredvillighed til at indføre alle de Besparelser, som Landets Sikkerhed og den stilling, Engelland indtager i Europa, kan tillade. – Derpaa bleve Over- og Underhuset undet eet tiltalte, hvorved der blev dem tilkiendegivet: at Handelstractaten var bleven sluttet med America, som skulde blive fremlagt; den var afsluttet paa fordeelagtige Vilkaar for begge Stater, og kunde tiene til at holde den gode Forstaaelse opret, som var paa nye vendt tilbage. Fiendtlighederne i Ceylon vare bragt til Ende paa en meget ærefuld Maade for Engelland og vilde unægtelig tiene til at befordre denne kostbare Besiddelses indvortes Velstand og Sikkerhed. Operationerne i Jndien havde tilveiebragt en Vaabenstilstand, som lade forhaabe en fordeelagtig Fred. Fremdeles maatte Prinds-Regenten tilstaae, at ved en saa stor og vigtig Kamp, som havde hævet den brittiske Character til en Berømmelse og Høide, som overgaaer alle ældre Exempler, kunde han ikke andet end tilskrive det heldige Udfald, næstefter Forsynets Hielp, Parlamentets Viisdom og Standhaftighed og det brittiske Folks Vedholdenhed og Almeenaand. Endelig erklærede Prinds=Regenten, at han vilde altid bestræbe sig for, ved Retfærdighed og Maadehold i sit Forhold at vedligeholde den høie Character, som Storbrittannien havde erholdet imellem Jordens Folkeslægter, og Ministerne tilkiendegave, at Hs. Kongelige Høihed havde befalet dem at sige, at han alvorligt haaber, at den Eenighed, som havde for hiulpet Husets Medlemmer til at overvinde saa mange Farer, ogsaa vilde besiæle dem i Freden og bevæge dem til at tage Deel i alle de Forholdsregler, hvorved det kunde lægge sin Taknemmelighed mod det gudommelige Forsyn for Dagen og paa den virksomste Maade befordre Landets Vel og Lyksalighed.